**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2022. június

**dr. Boda Zsuzsanna**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2022. június 27-ei ülésére**

**Tárgy:** Magyar Falu Program keretében elnyert forrásból megvalósuló Balatonvilágos, Ady Endre utca és a Rendezvénypark járda felújítás/kiépítésre vonatkozó beszerzési eljárás lefolytatása

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

Balatonvilágos Község Önkormányzat Képviselő-testülete az 57/2022.(II.28.) számú határozattal tudomásul vette, hogy az önkormányzat pályázatot nyújtott be a Kormány által kiírt Magyar Falu Program keretében az „Önkormányzati járdaépítés/felújítás támogatása” című alprogram, 2.1.1. Járdafelújítás jogcím alatt a Rendezvénypark járdaszakaszainak, valamint az Ady Endre utca járdaszakaszainak felújítása anyagköltségének támogatására. Az Önkormányzat a pályázaton bruttó 8.905.811 Ft támogatásban részesült a mellékelt Támogatói okirat alapján.

Árajánlatokat kértünk az Ady Endre utca és a Rendezvénypark járda felújítás/kiépítésre vonatkozóan a szükséges anyagokra a beszerzési eljárás keretében.

Az árajánlatkérők az alábbi vállalkozóknak kerültek kiküldésre a beszerzési szabályzatnak megfelelően:

* Andocsi Földmunka Kft (8675 Andocs, Ady Endre utca 27.)
* Internetworks Kft. (8132 Lepsény, Rákóczi utca 34.)
* Kalapács Transz Kft. (8132 Lepsény, Fő utca 22/16. hrsz.)

A vállalkozók megkeresésünkre az alábbi árajánlatot adták:

|  |  |  |  |  |  |
| --- | --- | --- | --- | --- | --- |
| **Anyag** | **Egységár** | **Mennyiség**  | **Andocsi Földmunkák Kft.****Bruttó** | **Internetworks Kft.** **Bruttó** | **Kalapács Transz Kft.****Bruttó** |
| **Térkő 10x20x6** | 5.500 Ft | 462 m2 | 2.541.000 Ft | 2.425.500 Ft | 2.425.500 Ft |
| **Raklap betétdíj** | 6.350 Ft | 43 db | 273.050 Ft | 273.050 Ft | 273.050 Ft |
| **Raklap használat** | 1.300 Ft | 43 db | 55.900 Ft | 54.610 Ft | 54.610 Ft |
| **0/24 sóder** | 18.000 Ft | 3,6 m3 | 64.800 Ft | 63.180 Ft | 63.180 Ft |
| **Besöprő homok** | 2.100 Ft | 80 zsák | 168.000 Ft | 136.000 Ft | 172.720 Ft |
| **2/4 dolomit** | 16.500 Ft | 15 m3 | 247.500 Ft | 237.000 Ft | 300.990 Ft |
| **0/22 dolomit** | 13.500 Ft | 103 m3 | 1.390.500 Ft | 1.266.900 Ft | 1.608.963 Ft |
| **Térkő 10x20x8** | 6.900 Ft | 35 m2 | 241.500 Ft | 231.000 Ft | 231.000 Ft |
| **Raklap betétdíj** | 6.350 Ft | 4 db | 25.400 Ft | 25.400 Ft | 25.400 Ft |
| **Raklap csomagolás** | 1.300 Ft | 4 db | 5.200 Ft | 5.080 Ft | 5.080 Ft |
| **Cement Beremendi** | 9.000 Ft | 11 q | 99.000 Ft | 92.400 Ft | 92.400 Ft |
| **Raklap betétdíj, használat** | 7.650 Ft | 1 db | 7.650 Ft | 7.620 Ft | 6.370 Ft |
| **Szegélykő** | 1.250 Ft | 646 db | 807.500 Ft | 755.820 Ft | 755.820 Ft |
| **Raklap betétdíj** | 6.350 Ft | 11 db | 69.850 Ft | 69.850 Ft | 6.350 Ft |
| **Raklap Használat** | 1.300 Ft | 11 db | 14.300 Ft | 13.970 Ft | 1.270 Ft |
| **Összesen:**  |  |  | **6.011.150 Ft** | **5.657.380 Ft** | **6.022.703 Ft** |

Az árajánlatok közül az Internetworks Kft. ajánlatának érvényességi ideje 30 nap, a Kalapács Trans Kft. ajánlatának érvényességi ideje az ajánlat megküldésének napja, az Andocsi Földmunka Kft. nem nyilatkozott az árajánlat érvényességi idejéről.

A legkedvezőbb ajánlatot az Internetworks Kft. (8132 Lepsény, Rákóczi utca 34.) adta bruttó 5.657.370 Ft összegben.

Balatonvilágos Község Önkormányzata és Intézményeire vonatkozó Beszerzési szabályzat
VI. fejezet 3.3. k) pontja szerint „*Az Árajánlatot kérő köteles az árajánlatokat azonos tartalommal összehasonlítani, a legalacsonyabb ellenszolgáltatást tartalmazó vagy az összességében legelőnyösebb árajánlatot választani.”*

A bíráló bizottság megvizsgálta a beérkezett árajánlatokat, melyeket formai és tartalmi szempontból megfelelőnek talált, és egyben javasolja a Képviselő-testületnek a legkedvezőbb, az Internetworks Kft. bruttó 5.657.370 Ft összegű ajánlat elfogadását. A bírálati jegyzőkönyv az előterjesztés mellékletét képezi.

Egyben javasolom a vonatkozó Megállapodásban foglaltak jóváhagyását, aláírására a polgármester és a jegyző felhatalmazását. Megállapodás az előterjesztés melléklete.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2022. június 23.

 Takács Károly

 polgármester

**Határozati javaslat**

Balatonvilágos Község Önkormányzat Képviselő-testülete Magyar Falu Program keretében az „Önkormányzati járdaépítés/felújítás támogatása” című alprogram, 2.1.1. Járdafelújítás jogcím alatt a Rendezvénypark járdaszakaszainak, valamint az Ady Endre utca járdaszakaszainak felújítására elnyert pályázati forrás felhasználása érdekében lefolytatott beszerzési eljárás keretében az Ady Endre utca és a Rendezvénypark járda felújítás/kiépítésre vonatkozóan beérkezett árajánlatok közül elfogadja a legkedvezőbb, az Internetworks Kft. ajánlatát bruttó 5.657.670 Ft összegben. A döntés végrehajtásához szükséges előirányzat az önkormányzat 2022. évi költségvetésében a 062020 Településfejlesztési projektek és támogatásuk kormányzati funkción rendelkezésre áll.

A képviselő-testület egyidejűleg elfogadja a vonatkozó Megállapodásban foglaltakat, annak aláírására felhatalmazza a polgármestert és a jegyzőt.

Felelős: Takács Károly polgármester

 dr. Boda Zsuzsanna jegyző

Határidő: értelem szerint